open-index/open-wikipedia-markdown huggingface dataset:
הנרי (תנין)

**הנרי** הוא תנין יאור גדול (5+ מטר, 700+ ק"ג) וזקן שנולד ב-1900 ונכון ל-2024 עדיין חי. הנרי נחשב לתנין הזקן ביותר שחי בשבי ואחד הזקנים ביותר שתועדו אי פעם.

כיום הנרי נמצא בגן החיות ומרכז השימור CrocWorld בדרום אפריקה לשם הגיע ב-1985. הוא נתפס בדלתת האוקבנגו בבוטסואנה. כיום הנרי נמצא בשטח סגור ביחד עם עוד 6 נקבות. במהלך 40 שנותיו בשבי להנרי היו מעל 10,000 צאצאים, כתוצאה משנים ארוכות של הזדווגות עם תנינות רבות. למרות גילו המתקדם, מצבו הבריאותי של הנרי טוב מאוד ונראה שהוא מזדקן לאט מאוד יחסית לבעל חיים בגילו.

## קישורים חיצוניים
* 
* Friends of Henry can rest assured this crocodile is still rocking at Crocworld!, אתר CrocWorld, 12 בספטמבר 2023
* At 123 Years Old, Henry Is The World's Oldest Known Crocodile – And He's An Absolute Unit, באתר IFL Science, 2023
* .

## הערות שוליים

הנרי (תנין)
הסבך ארס

**הסבך ארס** (בלטינית: ***Ars subtilior***; באופן מילולי: **אמנות עדינה יותר**) הוא ז'אנר מוזיקלי המאופיין במורכבות קצבית ותיווי מוזיקלי, שהופיע לראשונה בפריז, אביניון, דרום צרפת, צפון ספרד וקפריסין בסוף המאה ה-14, במיוחד בתקופת סוף אפיפיורות אביניון ובתקופת הקרע המערבי. הז'אנר הופיע גם ברפרטואר הקפריסאי-צרפתי של ממלכת קפריסין. לעיתים קרובות יש המשתמשים במונח זה ולא בארס נובה, על מוזיקה של 1310 לערך עד 1370 לערך, אם כי מספר חוקרים מעדיפים להתייחס להסבך ארס כתת-סוגה של ארס נובה. היצירות המוקדמות של הסבך ארס הם קודקס שנטילי , קודקס מודנה  (Mod AM 5.24), וכתב היד של טורינו (Torino J.II.9).

מבחינה מוזיקלית, ההפקות של ז'אנר זה הם מאוד מעודנים, מורכבים וקשים לשירה, וכנראה הופקו, הושרו ונהנו על ידי קהל קטן של מומחים ואניני טעם. המוזיקולוג האמריקאי ריצ'רד הופין  הציע את הסופרלטיב *ars subtilissima*, באומרו, "רק במאה ה-20 המוזיקה הגיעה שוב לחידודים העדינים ביותר ולמורכבות הקצבית של הסגנון המנייריסטי". רוב היצירות המוזיקליות מהז'אנר הזה היא מוזיקה חילונית , אשר מתעסקות בדרך כלל באהבה, מלחמה, אבירות וסיפורים מהעת העתיקה הקלאסית. כמו כן, נכתבו מספר שירים מהז'אנר בשבחם של אנשי ציבור (כמו למשל האנטי-אפיפיור קלמנס השביעי). החוקר דניאל אולברייט אמר כי ההבדל בין מוזיקה אוונגרדית לבין המוזיקה הקלאסית-מודרנית עם "הדגש על יצירות מוזיקה באמצעות ניסוי טכני" של המאה ה-20 הוא התקדים שיצרו יצירות מוזיקליות מההסבך ארס, בין היתר הקאנון של בוד קורדייה, *Tout par compas*, בהרחבת ממלכת הצליל.

על פי אלוברייט, המונח נתבע על ידי המוזיקולוגית הגרמניה אורסולה גונתר  ב-1960, כדי להימנע מהקונוטציות השליליות של סגנון מנייריסטי ותיווי אופנתי.

## לקריאה נוספת

* Albright, Daniel. 2004. *Modernism and Music: An Anthology of Sources*. University of Chicago Press. 
* Apel, Willi. 1973. "The Development of French Secular Music During the Fourteenth Century". *Musica Disciplina* 27:41–59.
* Günther, Ursula. 1960. "Die Anwendung der Diminution in der Handschrift Chantilly 1047". *Archiv für Musikwissenschaft* 17:1–21.
* Hoppin, Richard H. 1978. *Medieval Music*. New York, W.W. Norton & Co., 1978. 
* Josephson, Nors S. 2001. "Ars Subtilior". *The New Grove Dictionary of Music and Musicians*, second edition, edited by Stanley Sadie and John Tyrrell. London: Macmillan Publishers.


## קישורים חיצוניים

## הערות שוליים

קטגוריה:מוזיקה של הרנסאנס
קטגוריה:אסכולות מוזיקליות
מוזיקת דנג'ר

**מוזיקת דנג'ר** (באנגלית: **Danger music**; באופן מילולי: מוזיקה מסוכנת) היא תת-ז'אנר של מוזיקה אוונגרדית משנות ה-1960. תת-ז'אנר זה מבוסס על הזרם האמנותי פלוקסוס וכן על התפיסה שחלק מהקטעים המוזיקליים יכולים לפגוע במאזינים או במבצעים, מתוך הבנה שהיצירה המדוברת עשויה לא להתבצע כלל. כמו כן, יצירות מתת-ז'אנר זה לפעמים מכונות כאנטי-מוזיקה.

בין הדוגמאות המוכרות מתת-ז'אנר זה, ניתן למנות את *Music for a Revolution* של טאקהיסה קוסוגי , וכן סדרת היצירות *Danger Music* של דיק היגינס .

כמו בצורות רבות של מוזיקת קונספט ואמנות מיצג, הקווים הנמתחים בין "מוזיקה", "אמנות", "תיאטרון" ו"מחאה חברתית" אינם תמיד ברורים או גלויים. חלק מהופעות מהז'אנר, כמו אלו של מארק פאולין  וכריס בורדן , כוללות שימוש בצלילים חזקים מדי לאוזן או שימוש באלימות נגד הקהל.

פרויקט הנויז של המוזיקאי היפני ימנטקה איי , Hanatarash , היה בולט בהופעות החיות המסוכנות שלו, כאשר המקרה המפורסם ביותר היה כאשר האמן היפני נהג במחפר דרך האולם בחלק האחורי של הבמה. כמו כן, היו דיווחים כי חלק מהקהל נדרש למלא כתבי ויתור  לפני תחילת ההופעות כדי למנוע תביעות נגד הלהקה או האולם במקרה של נזק כלשהו שייגרם. להקת הפאנק מטאל היפנית   הציגה הופעות חיות אלימות ביחס לסולן הלהקה, סאקווי, שיבצע מגוון פעלולים מסוכנים, כולל ריצה לעבר הקהל עם מסור שרשרת, תקיפת השורות הראשונות עם להביור פעיל, זריקת זיקוקים על הקהל או קיום קרבות עם צופים אקראיים.

עם זאת, יצירות אחרות מהז'אנר מכילות צורות סמליות יותר של "סכנה", כמו "Danger Music for Dick Higgins" של נאם ג'ון פאיק, שהנחה את המבצע "לזחול לתוך הנרתיק של לוויתן חי".

## ראו גם
* כלי נשק אקוסטי
* מוזיקה ניסיונית

## לקריאה נוספת

* Cope, David *Techniques of the Contemporary Composer*. 
* Friedman, Ken *The Fluxus Reader*. 
* Higgins, Hannah *Fluxus Experience*. 
* Nyman, Michael *Experimental Music: Cage and Beyond*. 


## הערות שוליים

קטגוריה:שנות ה-1960 במוזיקה
פליי וואן

**פליי וואן** היא חברת תעופה זולה מולדובית בבעלות פרטית שבסיסה בקישינב, מולדובה.

פליי וואן הושקה ב-2016 והצליחה תוך זמן קצר להפוך לאחד ממובילי תעשיית התעופה במולדובה. היא מפעילה טיסות סדירות וטיסות שכר מהבסיס שלה בנמל התעופה הבין-לאומי קישינב.

## היסטוריה
חברת התעופה קיבלה את תעודת המפעיל האווירי שלה בסוף מרץ 2016, והפעילה את טיסות הנוסעים הסדירות הראשונות שלה ביוני 2016 לאנטליה, הרקליון ורודוס.

## צי מטוסים
נכון ליוני 2024, מפעילה פליי וואן את המטוסים הבאים:

## קישורים חיצוניים

## הערות שוליים

קטגוריה:אירופה: חברות תעופה
קטגוריה:חברות מולדוביות
קטגוריה:מולדובה: תחבורה
קטגוריה:חברות לטיסות חסך
וילם מרינוס דודוק

**וילם מרינוס דודוק** (בהולנדית: **Willem Marinus Dudok**;  6 ביולי 1884 – 6 באפריל 1974) היה אדריכל מודרניסטי הולנדי יליד אמסטרדם. הוא התמנה לאדריכל העיר הילברסום בשנת 1928, שם נודע בעיקר בזכות תכנון בית העירייה  שהושלם ב-1931 והקנה לו מוניטין רב. הוא תכנן לא רק את המבנה, אלא גם את עיצוב הפנים כולל השטיחים, הרהיטים, ואף את פטיש הישיבות של ראש העיר. כמו כן תכנן ובנה בעיר כ-75 בתים, מבני ציבור ושכונות שלמות.

## קריירה
דודוק בחר בתחילה בקריירה צבאית. באקדמיה הצבאית של ברדה למד הנדסה אזרחית והורשה לסייע בתכנון מבנים צבאיים, וכך גילה את עולם האדריכלות. בשנת 1913 מונה לעוזר המנהל לעבודות ציבוריות בליידן ובשנת 1915 למנהל העבודות הציבוריות בהילברסום, שם מונה לאדריכל העירוני ב-1928. באותה שנה הוטלה עליו משימת הרחבת העיר, שכללה תכנון שיכונים, בתי ספר, בריכות שחייה פארקים וגינות. בעוד שהסגנון המוקדם שלו בהילברסום נטה בבירור לכיוון אסכולת אמסטרדם המתאפיינת במסות בסיסיות, אלמנטים פיסוליים ודקורטיביים, השימוש בלבנים ועוד, בית העירייה לעומת זאת, הושפע בבירור מפרנק לויד רייט ומסגנון בתי הערבה של שיקגו. בית העירייה נחשב ליצירת המופת שלו ומצליח למזג בין הדרישות להיות גם סמל העיר וגם מבנה אדמיניסטרטיבי יעיל. דודוק המשיך ליצור בהילברסום מבנים מודרניסטיים פרוגרסיביים והולנדיים במשך עשרות שנים, עד שנות ה-60, והייתה לו השפעה בינלאומית. דודוק גם הוביל מגמה בקרב מעצבי בתי ספר בהולנד, לפיה בתי הספר יקבלו מראה מובהק ומאפיין. בתי הספר שלו עצמו בהילברסום זכו לתהילה.

דודוק היה גם האדריכל של סניף הכלבו De Bijenkorf ברוטרדם, יצירה מרהיבה של אדריכלות מסחרית שהושפעה מהבאוהאוס, דה סטייל ומהסטרים ליין שהיה פופולרי בעיצוב המודרניסטי של שנות ה-20 וה-30. עם פתיחתו ב-1930, השתתפו באירוע כ-70,000 איש. בעוד שהוא נהרס חלקית בהפצצת רוטרדם במלחמת העולם השנייה במאי 1940, תצלומים רבים, תוכניות וחומר אחר המתעד את עיצוב המבנה שרדו, וסייעו להפקת סרט תיעודי על דודוק וחנות הכלבו.

דודוק קיבל את מדליית הזהב של RIBA ב-1935 ואת מדליית הזהב של AIA ב-1955. מלבד הפרויקטים הרבים שלו בהולנד הוא גם עיצב את קולג' néerlandais ב־Cité Universitaire בפריז, מרכז תרבות בבגדאד ובית קולנוע בקולקטה. באחד המבנים שתכנן ברוטרדם פועל כיום בית קפה הקרוי על שמו. דודוק מת בגיל 89, בהילברסום.

קובץ:HilversumCityHall-front.jpg|טקסט=Hilversum City Hall, 1928–1931| בית העירייה בהילברסום, 1928–1931
קובץ:HilversumDudokSchool-front.jpg|טקסט=One of several Hilversum schools designed by Dudok| אחד מכמה בתי הספר בהילברסום
קובץ:Bijenkorf_Rotterdam_1935.jpg|טקסט=De Bijenkorf department store, Rotterdam, 1930| חנות הכלבו De Bijenkorf, רוטרדם, 1930
קובץ:Abschlussdeich_Aussichtsturm.jpg|טקסט=Monument on Afsluitdijk, 1933| אנדרטה באפסלאוטדייק, 1933


## הערות שוליים

## קישורים חיצוניים

* 
* 

קטגוריה:אדריכלים מודרניסטים
קטגוריה:אדריכלים הולנדים
קטגוריה:זוכי מדליית הזהב של AIA
קטגוריה:ילידי 1884
קטגוריה:הולנדים שנפטרו ב-1974
אליזבת קונסל

**אליזבת קונסל** (באנגלית: **Elizabeth Counsell**; נולדה ב-7 ביוני 1942) היא שחקנית וזמרת אנגלייה. ידועה בעיקר בזכות תפקידיה בטלוויזיה ובתיאטרון.

## קריירה
ב-1963 הופיעה קונסל בסרט "מרוסיה באהבה" כניצבת, אך לא קיבלה קרדיט.

ב-1968 גילמה את דמותה של ליידי מקבת' במחזה מקבת', יחד עם מייקל גמבון.

מלבד זאת היא הופיעה במגוון סרטים וסדרות טלוויזיה כגון: "אן של אלף הימים", "הקסם השחור", "נפרדנו כך", "בלתי נשכח" ו"מיילדת".

בדצמבר 2023 פורסם שהיא תגלם את דמותה של גלוריה נייט באופרת הסבון "איסטאנדרס".

## חיים אישיים
ב-1978 נישאה לשחקן  ולזוג בן שנולד ב-1979.

## קישורים חיצוניים

## הערות שוליים

קטגוריה:שחקנים בסרטי ג'יימס בונד
קטגוריה:אנגלים שנולדו ב-1942
קטגוריה:אנגליות שנולדו ב-1942
הפיגוע במעלות (1979)

**הפיגוע במעלות (1979)** היה פיגוע טרור שבוצע ב-13 בינואר 1979 על ידי שלושה מחבלים מהחזית הדמוקרטית לשחרור פלסטין שהסתערו על בית הבראה במעלות, בניסיון לקחת בני ערובה.

## הפיגוע
חוליית המחבלים, שהייתה שייכת לחזית הדמוקרטית לשחרור פלסטין של נאיף חוואתמה יצאה מדרום לבנון, באזור שהיה לכאורה תחת פיקוח כוח האו"ם, יוניפי"ל. החולייה חדרה לישראל ביום חמישי, 11 בינואר 1979 לפנות בוקר, באזור זרעית. חדירת החולייה זוהתה, אך עקבות המחבלים אבדו. מאוחר יותר הסתבר ששהו באחד הכפרים הערבים בגליל. בעקבות זיהוי החדירה הוגברה הכוננות במעלות, הנמצאת כעשרה קילומטרים מדרום לנקודת החדירה. סיורי המשמר האזרחי תוגברו, וכוחות צבא החלו לסרוק את השטח שבין זרעית למעלות. חלק מן הכוחות הופנו לתגבור האבטחה בעיר עצמה.

יומיים לאחר החדירה הגיעו המחבלים לבית ההבראה במעלות (כיום מלון "אחוזת אסיינדה") בבית ההבראה בעיר שהו באותה עת 230 עובדי התעשייה האווירית לישראל, שהגיעו ללינה של לילה אחד במקום. המחבלים נכנסו לבית ההבראה לפנות בוקר, אחד המחבלים נכנס לחדר בקומה השנייה והורה לגבר ולאישה שהיו בו לצאת עמו אל הפרוזדור; ככל הנראה תכננו המחבלים לרכז את הנופשים במקום אחד, כפי שנעשה ב ב-1974.

באותן דקות עלה לגג בית ההבראה אחד ממש"קי כוח האבטחה שהגיע למקום מחטיבת גולני, רב-טוראי יצחק רביבו, יחד עם שניים מחייליו אותם ליווה, כדי להציב אותם לתצפית ואבטחה. החיילים נתקלו באדם חמוש ברובה סער קלשניקוב, בקומה השלישית, והוא עורר את חשדם. רביבו דרש ממנו להזדהות, ולאחר שקיבל תשובה לא מספקת הצליח רביבו לפרוק מהמחבל את נשקו ודרש ממנו להתלוות אליו. כאשר ירדו לקומה השנייה נשמעו צעקות של הנופשים בבית ההבראה שהבינו שמחבלים חדרו לבניין. המחבל שהיה בידי החיילים ניצל את המהומה, נמלט ותפס מחסה בכניסה לאחד החדרים, ובמקביל החלו שני המחבלים הנותרים לירות אל החיילים מן הקומה השלישית. החיילים השיבו אש והצליחו להרוג את המחבל הנמלט. שני המחבלים השליכו רימון אל החיילים, שנתפס על ידי רביבו והושלך חזרה אליהם. רביבו השליך עליהן עוד שני רימונים שלו, והם נמלטו והרגו על ידי כוחות נוספים בכניסה לבית ההבראה.

במהלך הבהלה נהרגה אישה אחת, מירי אלפסי, כאשר ניסתה להימלט מן הקומה השלישית. שלוש נוספות נפצעו. רב"ט יצחק רביבו נפצע קל. על תפקודו בקרב עוטר רביבו בעיטור המופת.

## לאחר הפיגוע
בבדיקת גופות המחבלים והציוד שנשאו התברר שהיו מצוידים היטב בנשק ובתחמושת רבים, וכי מטרתם הייתה לבצע פיגוע מיקוח. האירוע כונה בדיעבד "מעלות ב'".

ישראל הביעה אכזבה מכישלון יוניפי"ל למנוע את חדירת המחבלים לישראל מדרום לבנון. ארצות הברית גינתה את התקיפה וקבעה כי "לא יכולה להיות הצדקה למעשים כאלה שגורמים למותם ולפציעה של חפים מפשע. אנו מרחיבים את אהדתנו לקורבנות ולמשפחותיהם".

הפיגוע הזכיר את פיגוע הטרור הקודם בעיר שגם הוא בוצע על ידי ארגון הטרור החזית הדמוקרטית ב-1974, בו נרצחו 31 בני אדם שנלקחו כבני ערובה.

## ראו גם
* הפיגוע במעלות

## הערות שוליים

קטגוריה:החזית הדמוקרטית לשחרור פלסטין: פיגועים
קטגוריה:מעלות-תרשיחא: אירועים
מעלות
מעלות
מעלות
All You Need Is Kill

**All You Need Is Kill** הוא רומן מדע בדיוני יפני מאת הירושי סאקוראזאקה , אשר פורסם במקור ביפן בשפה היפנית בשנת 2004.

## תקציר העלילה
העלילה מתמקדת בקייג'י קירייה, אשר התגייס לצבא ההגנה המאוחד בעקבות פלישת חוצנים ונהרג במהלך הקרב הראשון שלו, אך הוא נקלע ללולאת זמן אשר מאלצת אותו לחיות את אותו היום שוב ושוב, כאשר באופן זה הוא צובר ידע רב ומצליח לשפר את כישורי הלחימה שלו באופן מהותי.

באחד מלולאות הזמן קייג'י פוגש את החיילת הקשוחה והמעוטרת ריטה ורטאסקי אשר מודעת גם היא לתופעת לולאות הזמן. בעקבות כך השניים מחליטים לשתף פעול על מנת למצוא דרך לסכל את פלישת החוצנים.

## דמויות
* **קייג'י קירייה** (キリヤ・ケイジ) - הגיבור הראשי אשר מגויס לצבא ומוצא עצמו בלולאת זמן אשר מסייעת לו להפוך מחייל מפוחד וחסר ניסיון ללוחם קשוח ומיומן היטב.
* **ריטה ורטאסקי** (リタ・ヴラタスキ) - חיילת מעוטרת וקשוחה. ריטה התגייסה לצבא לאחר שהוריה נהרגו על ידי החוצנים. בדומה לקייג'י גם ריטה הייתה גם בלולאת זמן נפרדת אשר סייעה לה לשפר את כישורי הלחימה שלו באופן מהותי. משמשת כמנטורית עבור קייג'י.
* **שאסוטה ריירו קאטה** (シャスタ・レイル・カーター) - המכונאית של ריטה.
* **בארטורומה פרו** (バルトロメ・フェレウ) - סמל במחלקה של קייג'י.

## עיבודים
### מאנגה
הרומן עובד למאנגה אשר נכתבה על ידי ריוסוקה טאקוצ'י ואוירה על ידי טאקשי אובאטה. המאנגה פורסמה במקור במגזין Weekly Young Jump בשנת 2014.

### סרט לייב אקשן
בשנת 2014 יצא לאקרנים סרט הלייב-אקשן ההוליוודי "קצה המחר" אשר הוא עיבוד קולנועי לרומן. בסרט, אשר בוים על ידי דאג לימן והופק על ידי אולפני האחים וורנר וחברת Village Roadshow, מככבים טום קרוז בתפקיד וויליאם קייג' (המקביל בסרט לדמותו של קייג'י קירייה ברומן) ואמילי בלאנט בתפקיד ריטה ורטאסקי. עלילת הסרט מתרחשת בסרט במערב אירופה במקום ביפן, והקרב מתרחשת בנורמנדי ומתחיל בנמל התעופה הית'רו. הסוף של הסרט שונה באופן מהותי מהרומן.

## הערות שוליים

קטגוריה:רומנים על מסע בזמן
קטגוריה:אנימות ומאנגות מדע בדיוני
קטגוריה:אנימות ומאנגות הרפתקאות
קטגוריה:ספרי 2004
קטגוריה:סיינן
מוזיקת דרון

**מוזיקת דרון** (באנגלית: **Drone music** או **Drone-based music**) הוא תת-ז'אנר של מוזיקה מינימליסטית שקטה קצבית או איטית מאוד, המדגישה את השימוש בצלילים, תווים או אשכולות צלילים מתמשכים, הנקראים דרונים . כמו כן, יצירות מוזיקה מז'אנר זה מאופיינת בדרך כלל בקומפוזיציות ארוכות הכוללות וריאציות הרמוניות קלות יחסית.

המלחין האמריקאי לה מונטה יאנג  הגדיר את מוזיקת דרון ב-2000 כ"ענף הטון המתמשך של המינימליזם".

אף על פי שניתן למצוא מוזיקה המכילה דרונים ברחבי אסיה, אוסטרליה ואירופה, יצירות מוזיקת דרון הן לרוב יצירות מוזיקה שמקורותיהן מהמסורת הקלאסית המערבית. אלמנטים של מוזיקת דרון שולבו בז'אנרים מוזיקליים אחרים, כגון מוזיקת רוק, מוזיקת אמביינט ומוזיקה אלקטרונית.

## לקריאה נוספת

* Boon, Marcus, "The Eternal Drone" originally published as "The eternal drone: good vibrations, ancient to future" in *The Wire* book: Rob Young (ed.), *Undercurrents: The Hidden Wiring of Modern Music*, ed. Rob Young, London: Continuum Books, 2002,  — History and analysis of drone music from medieval Europe to 1960s La Monte Young (who helped with the article) to 1990s Coil (band).
* Cook, Nicholas & Pople, Anthony, *The Cambridge History of Twentieth-century Music*, Cambridge University Press, 2004, 
* Cox, Christoph & Warner, Daniel (eds) & al., *Audio Culture: Readings in Modern Music*, Continuum International, 2004, 
* DRAM (Database of Recorded American Music), "Drone in American Minimalist Music" (Archive.org copy should be available in February 2009), by Nate Wooley, August 1, 2008. — Short history with six online drone pieces (available from accredited institutions or with a library login).
* Levaux, Christophe, "Démesures. Une histoire du drone des 1960 à nos jours", Interval(le)s No 7 (2015): Réinventer le rythme / Den Rhythmus neu denken.
* Potter, Keith, *Four Musical Minimalists: La Monte Young, Terry Riley, Steve Reich, Philip Glass*, Cambridge University Press, 2002 (rev. pbk from 2000 hbk), 
* Textura, "Drones: Theatres of Eternal Music" (Archive.org copy of 2008), *Textura* No. 5, February 2005, textura.org. (Also printed as "On and On and On...: The drone & modern music" in *Grooves* No. 16, 2005) — Definition, history, further reading, records list, links.
* Young, La Monte, "Notes on The Theatre of Eternal Music and ''The Tortoise, His Dreams and Journeys''" (original PDF file), 2000, Mela Foundation, www.melafoundation.org — Historical account and musical essay where Young explains why he considers himself the originator of the style vs. Tony Conrad and John Cale.
* Zuckerman, Gabrielle (ed.), "An Interview with La Monte Young and Marian Zazeela" (Archive.org copy of 2006), American Public Media, July 2002, musicmavericks.publicradio.org — Text transcript with audio version available.
* Biron, D. 2015. The Democratic Drone. *Overland*, 20 October.


## הערות שוליים

קטגוריה:שנות ה-1960 במוזיקה
פיגוע התופת במצפה יריחו

**פיגוע התופת במצפה יריחו** היה פיגוע תופת שאירע ב-19 בנובמבר 1978. בפיגוע התפוצץ אוטובוס בין-עירוני שנסע מחמי זוהר לתל אביב בכניסה ליישוב מצפה יריחו על ידי פעילי החזית הדמוקרטית לשחרור פלסטין. בפיגוע נרצחו ארבעה אנשים, בהם אזרח בלגיה, ו-37 בני אדם נפצעו.

## הפיגוע
האוטובוס שהותקף היה אוטובוס בין-עירוני שנסע מחמי זוהר, ספא על שפת ים המלח, לתל אביב, דרך הערים יריחו וירושלים. נהג האוטובוס דיווח כי המטען הושלך לאוטובוס הצפוף במצפה יריחו על ידי אדם שנמלט בטנדר לכיוון נהר הירדן. עם זאת, בעקבות בדיקת מסגרת האוטובוס על ידי המשטרה התברר כי המטען הונח בתוך האוטובוס ולא נזרק כפי שדווח בהתחלה.

ארגוני הטרור פת"ח והחזית הדמוקרטית לשחרור פלסטין נטלו אחריות לפיגוע. הקורבנות זוהו כיצחק גרוברד, תושב קיבוץ עין החורש; צ'ארלס בילוגורה, בן 18 מבלגיה, שעבד כמתנדב בעין החורש; שמריהו נחמד, סמל בצה"ל; ואריה בנטובים, בן 26 מקיבוץ מצפה שלם. בין הפצועים היו שלושה קנדים, שני אמריקאים וחמש נשים שוודיות.

הפיגוע היה אחד משלושה פיגועי טרור שאירעו באותו היום - יום השנה הראשון לביקור נשיא מצרים סאדאת בירושלים, בעקבותיו נחתם הסכם השלום בין ישראל למצרים. הפיגועים הנוספים התרחשו ברחוב הראשי של יפו, בו נפצעו שניים באורח קל וחנויות ניזוקו, ובמרכז ירושלים בו נוטרל מטען חבלה.

ממשלת ארצות הברית גינתה את הפיגועים והצהירה כי לפעולות הטרור "אין הצדקה".

הפיגוע היה פיגוע הטרור החמור ביותר מבין 14 פיגועי טרור שכוונו נגד ישראלים בתוך שישה שבועות. פיגועי אלו הובילו למבצע מנורה של חיל האוויר בדרום לבנון, מעוז הפתחלנד, בדצמבר כמה שבועות לאחר מכן.

## ראו גם
* הפיגוע בקו 961

## הערות שוליים

מצפה יריחו
קטגוריה:מצפה יריחו
קטגוריה:1978 בישראל
מצפה יריחו
מצפה יריחו
פגיעת הכטב"ם בבית משפחת נתניהו בקיסריה

**פגיעת הכטב"ם בבית משפחת נתניהו בקיסריה** התרחשה ב-19 באוקטובר 2024, ובה כלי טיס בלתי מאויש ששיגר ארגון הטרור חזבאללה פגע בחלון ביתם הפרטי של ראש ממשלת ישראל, בנימין נתניהו, ורעייתו בקיסריה. הפגיעה הייתה חיצונית בלבד ולא חדרה לתוך הבית, וגרמה לנזק קל.

## רקע
התקיפה התרחשה על רקע מבצע חיצי הצפון, שכלל התנקשויות בבכירי ארגון חזבאללה, כולל המזכ"ל חסן נסראללה.

## הפגיעה
ב-19 באוקטובר 2024, בשעה 06:20 בערך, חדרו לישראל שלושה כטב"מים של חזבאללה מסוג ציאד 107. שני כטב"מים יורטו, והשלישי פגע בחלון חדר השינה בבית משפחת נתניהו בקיסריה. המשפחה לא שהתה במקום בעת הפגיעה, ולפי לשכתו, נתניהו כלל לא שהה בבית בשבוע לפני פגיעת הכטב"ם. לבית נגרם נזק קל. נתניהו השיב בתגובה: "שום דבר לא ירתיע אותנו, אנחנו ממשיכים עד הניצחון".

דובר חזבאללה, מוחמד עפיף, אמר שארגונו אחראי לתקיפת בית נתניהו, ורמז שינסה לתקוף אותו שוב. נציגות איראן באו"ם הכחישה את מעורבותה, ויחסה אותה לחזבאללה.

## לאחר הפגיעה
שמאים נשלחו לשם אומדן הנזקים שנגרמו ומתן פיצוי לפי חוק מס רכוש וקרן פיצויים, אליהם הצטרפו מנכ"ל משרד ראש הממשלה, יוסי שלי, ומנכ"ל רשות המסים בישראל, שי אהרונוביץ'. משרד ראש הממשלה ביקש שני מיליון שקלים למיגון הבית, בנוסף לעלויות שתשקיע המדינה בתיקון הנזקים. המדינה שילמה 1.66 מיליון ש"ח על החלפת החלון.

לפי דיווח ב"הארץ", לאחר פגיעת הכטב"ם הוצב צוות של שירות הביטחון הכללי במוצב הפיקוד העליון, כדי לעקוב אחר תנועותיו של ראש הממשלה ולתת התרעה בזמן אמת במקרה של שיגור למקום שבו הוא נמצא.

ערב כניסתו לתוקף של הסכם ישראל–לבנון 2024, הרג צה"ל את ג'עפר עלי סמאחה, בכיר ביחידת הכטב"מים של חזבאללה, שהיה אחראי על שיגור הכטב"ם.

## הערות שוליים

קטגוריה:בנימין נתניהו
קטגוריה:קיסריה
קטגוריה:2024 בישראל
קטגוריה:חדירות למרחב האווירי הישראלי
קטגוריה:תקיפות כטב"מים
קטגוריה:מבצע חיצי הצפון
מוזיקת אמריקנה

**מוזיקת אמריקנה** (**Americana music**) או **מוזיקת שורשית אמריקאית** (**American roots music**) הוא תת-ז'אנר מוזיקלי של מוזיקה אמריקאית , מאמצע המאה ה-19 ועד תחילת המאה ה-20. יצירות מוזיקה זו משלבות גם מסורות משותפות ומגוונות המרכיבות את האתוס המוזיקלי של ארצות הברית עם דגש מיוחד על מוזיקה שהתפתחה היסטורית בדרום ארצות הברית.

אגודת המוזיקה האמריקאית  (AMA) תיארה את המוזיקה ב-2020 כ-"החוטים העשירים של קאנטרי, פולק, בלוז, מוזיקת נשמה, בלוגראס, ג'אנגל ורוק באריזה [האמריקאית] שלנו". עם זאת, בהגדרה הקודמת מ-2016, האגודה הכלילה גם רית'ם אנד בלוז עם הערה נוספת כי מוזיקה זו היא "בעצם צליל ייחודי המכוונת לשורשים [האמריקאים] למעט הצורות הטהורות של הז'אנרים שעליהם היא עושיה להיגזר מהן. בכוד שכלים אקוסטיים הם לרוב נוכחיים וחיוניים [למוזיקה מהז'אנר הזה], יש שימוש גם בכלים אלקטרוניים."

## כפורמט רדיו
תחנת הרדיו הראשונה שהשתמשה ב-"אמריקנה" כפורמט רדיו הייתה תחנת הרדיו KFAT בגילורי , קליפורניה, שפעלה מאמצע 1975 עד לינואר 1983.

מארק האמפרי, תורם למגזין הקאנטרי-פולק האמריקאי *Frets*, הנחה תוכנית רדיו שבועית בשם "Honky Tonk Amnesia" שהשמיעה "קאנטרי, פולק, הונקי טונק, קייג'ון, דאוג, בלוז ומוזיקה של פעם", שילוב שתחנת מוזיקת הקאנטרי KCSN פרסמה כ"אמריקנה".

## קישורים חיצוניים

## הערות שוליים

קטגוריה:מוזיקה אמריקאית
קטגוריה:מוזיקה של המאה ה-19
קטגוריה:מוזיקה של המאה ה-20
דוד מוס

**דוד מוס** (נולד ב-1946) הוא אמן מגזרות נייר ישראלי. יוצר עבודות קליגרפיה ומיקרוגרפיה מעוטרות בציור. יוצר כתובות, לוחות מזרח, שויתי, לוחות לבר מצווה, מזוזות ושעונים עבריים. יצירתו המפורסמת "**הגדת המעלות**".

## ביוגרפיה
נולד בדייטון, אוהיו, ארצות הברית. למד מדעי היהדות. עלה לישראל בשנת 1983.

בין השנים 1980–1984 יצר את "הגדת המעלות" (בשמה המלא: "הגדת שיר המעלות לדוד"). זו הגדה אישית, עבור המיליונר הקנדי ריצ'רד לוי ואשתו ביאטריס. בשנת 1986 הודפסה ההגדה, במהדורת פקסימיליה בוורונה שבאיטליה ב-550 עותקים ממוספרים, 500 שנים לאחר הדפסת ההגדה הראשונה, בוורונה (מאוד סימבולי) ומגזרות הנייר נעשו בעזרת קרני לייזר, בקליפורניה. בשנת 1987 ניתנה במתנה מנשיא ארצות הברית, רונלד רייגן לנשיא מדינת ישראל, חיים הרצוג. ההגדה נמכרה ב-18 אלף ש"ח.

בשנת 1985 הקים את הוצאת הספרים "בית אלפא" ביחד עם שרון וניל נורי בניו יורק.

מוס מתגורר בירושלים.

## הגדת המעלות
מספר דוגמאות
* דף הפתיחה של ההגדה - פריחה בשל האביב, עץ מלבלב עם שבעה ענפים היוצאים מהגזע המרכזי ושלושה שורשים כמו מנורת שבעת הקנים.
* דף קידוש - "הנשר והארנבת" זכה לביקורת רבה בשל הסמלים, המטבעות, של הממלכות הזרות שרדפו את היהודים, כולן עם נשר האוחז בטפריו ארנבת ובעיגול התחתון משמאל הארנבת מצליח לברוח ושורדת ומגיעה לברכה "שהחיינו וקיימנו והגיענו לזמן הזה"
* "עבדים היינו" - מוס צייר דמויות יהודיות מ"הגדת ראשי הציפורים" מסוף המאה ה-13. הדמויות מצוירות בלבוש יהודי-גרמני מסורתי של ימי הביניים, כולל כובע היהודים המחודד והבזוי. פרצופי היהודים מצוירים כראשי ציפורים. ייתכן כי הסיבה לכך טמונה בדיבר "לא תעשה לך פסל וכל תמונה". הדמויות נראות כאילו הן חופשיות בגרמניה של ימי הביניים, אבל רק לשבריר שנייה, כי כאשר הופכים את מגזרת הדף הבא מעל התמונה, מתברר שהציפורים כלואות בתוך כלוב, ושהכלוב עצמו הוא השער הנודע של מחנות הריכוז - "Arbeit macht Frie".
* "בכל דור ודור חייב אדם לראות את עצמו כאילו הוא יצא ממצרים" - מוס צייר דמויות של נשים וגברים מכל הדורות של ישראל, על תלבושותיהן המיוחדות, מהזמן העתיק עד ימינו, כל דמות בתוך אליפסה. בין דמות לדמות הציב מראה. כאשר סוגרים את הספר, רואות כל הדמויות את הדמויות כולן, אולם כאשר הספר פתוח רואה כל מתבונן את עצמו בין כל הדורות.
* "בצאת ישראל ממצרים" הניגון מוצייר על ידי ציור 600 אנשים כמספר 600 אלף בני ישראל שיצאו ממצרים, אנשים כתווים של ניגון. כל תו - גוף וראש.

## יצירות מפורסמות
* עיצוב שער עיתון "ציונים" של קיבוץ עין הנצי"ב

## קישורים חיצוניים
* דוד מוס, באתר מוזיאון ישראל, ירושלים
* 
* 

## הערות שוליים

קטגוריה:אמנים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1946
אל-אנסאר

**מועדון הכדורגל אל-אנסאר** (בערבית: **نادي الأنصار الرياضي**) הוא מועדון כדורגל מאזור טארק אל-ג'דידה שנמצא בביירות המשחק בליגת העל הלבנונית. אל-אנסאר הוא המועדון המעוטר בלבנון עם 14 אליפויות ו-16 גביעים. המועדון מזוהה באופן מסורתי עם המוסלמים הסונים ואף היה ממומן על ידי ראש ממשלת לבנון לשעבר רפיק אל-חרירי.

## היסטוריה
המועדון נוסד בשנת 1951. תחילה רצו להיקר "אל-אינתאסר", ("הניצחון" הערבית), אולם השם היה תפוס. לבסוף הוחלט לקרוא לו "אנסאר" לזכר תומכיו של הנביא מוחמד. למרות שמקימיו היו תושבי ביירות, בסיס הפעילות של המועדון בהתחלה היה בגוביירי, שבהר הלבנון מכיוון שבביירות כבר היו יותר מדי מועדונים. בשנת 1965 עבר לביירות וכעבור שנתיים עלה לליגת העל הלבנונית.

עם חזרת הליגה לפעילות בתום מלחמת האזרחים בלבנון בשנת , המועדון זכה באליפות הראשונה שלו ושמרו על התואר במשך 11 עונות ברציפות. מאז המועדון זכה בעוד 3 אליפויות בשנים 2006, 2007 ו-2021.

הישג השיא של המועדון בזירה האסייתית הוא רבע גמר ליגת האלופות אליו הגיע 3 פעמים בשנים ,  ו-.

## יריבות
היריבה הגדולה של אל-אנסאר היא נג'מה ועל אף שבביירות יש מספר קבוצות המשחקות בליגה הבכירה, המשחק ביניהן נקרא הדרבי של ביירות. שני המועדונים נחשבים למעוטרים ביותר בלבנון, כאשר הצלחתה של אל-אנסאר היא בעיקר בזירה המקומית ונג'מה זכתה במספר תארים אסייתים. בנוסף לשני המועדונים יש תמיכה בקרב הסונים במדינה, אולם לנג'מה יש גם אוהדים מהקהילה הדרוזים ושיעים.

יריבה גדולה אחרת של אל-אנסאר היא אל-עהד, המזוהה עם ארגון הטרור חזבאללה.

## תארים
*ליגת העל הלבנונית **(15)**: , , , , , , , , , , , , , , 
*גביע ה-FA הלבנוני **(16)**: , , , , , , , , , , , , , , 
*גביע הפדרציה הלבנוני **(2)**: , 
*גביע העלית הלבנוני **(2)**: , 
*הסופר קאפ הלבנוני **(6)**: , , , , , 

## קישורים חיצוניים
* 

קטגוריה:ביירות: מועדוני כדורגל
קטגוריה:קבוצות כדורגל לבנוניות
קטגוריה:קבוצות כדורגל שהוקמו ב-1951
מאיירלינג (סרט)

**מאיירליג** (באנגלית: **Mayerling**) הוא סרט דרמה ביוגרפית רומנטית משנת 1968 בכתיבה ובימויו של טרנס יאנג, עם עומר שריף וקתרין דנב בתפקידים הראשיים.

העלילה מתארת את האירועים סביב פרשת מאיירלינג. סרטים נוספים על הפרשה היו ב-1936  עם שארל בואייה ודניאל דארייה וסרט טלוויזיה משנת 1957 עם אודרי הפבורן ומל פרר .

את הפסקול הלחין פרנסיס לה. נעימת האדג'יו מהבלט "ספרטקוס" של ארם חצ'טוריאן מושמעת לאורך הסרט.

## תקציר העלילה
הקיסר פרנץ יוזף (ג'יימס מייסון) וראש הממשלה הרוזן טאפי (שארל מילו) מתבוננים מארמון הקיסר בווינה בפרשי המשטרה שחובטים ללא רחמים בסטודנטים המפגינים למען יתר ליברליות במדינה. בין המפגינים נמצא גם נסיך הכתר רודולף (עומר שריף) שנעצר יחד אתם אך משוחרר. הקיסר נוזף קשות בבנו הממורמר וקורא אותו לסדר. רודולף מנהל שיחות סודיות עם מנהיגים הונגרים באמצעות עוזרו ההונגרי הרוזן הויוש (איבן דסני). ההונגרים מוכנים להיפרד מאוסטריה ולהמליך את רודולף אך הוא מהסס. הוא נמצא כל הזמן במעקב משטרתי.

רודולף נשוי לנסיכה סטפני (אנדריאה פריסי) אך יחסיהם גרועים, הוא מבלה רוב הזמן עם נשים אחרות ובעיקר עם מיצי קספר (פביאן דאלי), שותה לשוכרה וצורך סמים נגד כאבי הראש שיש לו.

אמו הקייסרית אליזבת (אווה גרדנר) מחבבת אותו אבל נמצאת רוב הזמן בטיולים באירופה.

יום אחד הוא נפגש עם מריה וטסרה (קתרין דנב) ומתאהב בה. בת דודתו הרוזנת לארוש (ג'רלדין פייג') מתווכת ביניהם אבל הסוד מתגלה. הקיסר ממנה את רודולף למפקח הכללי של הצבא כדי להרחיק אותו ממריה אך רודולף מתפטר לאחר שנודעת לו סיבת קידומו.

בנשף גדול בארמון הוא מציג את מריה לפני הוריו והם רוקדים ולס לעיני נשות החברה שמרכלות עליהם. הקיסר דורש מרודולף להפסיק את יחסיו עם מריה ורודולף מתייעץ עם אורחו אדורד השביעי מבריטניה (ג'יימס רוברטסון ג'סטיס).

מריה מקבלת הוראה לעזוב את המדינה ורודולף נוסע אתה אל בקתת הציד שלו בכפר מאיירלינג ושם הוא יורה בה ואחר כך בעצמו.

## צוות השחקנים

## קישורים חיצוניים

*קדימון, באתר יוטיוב
*סצנת הפתיחה, באתר יוטיוב
*סצנת הנשף, באתר יוטיוב
*הנושא הראשי של פרנסיס לה, באתר יוטיוב
*ניסיון ההתנקשות בפרנץ ג'וזף, באתר יוטיוב
*רודולף, מפקח כללי על הצבא, באתר יוטיוב

קטגוריה:סרטי 1968
קטגוריה:סרטי דרמה היסטורית
קטגוריה:סרטי מטרו גולדווין מאייר
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים תקופתיים
קטגוריה:סרטי טרנס יאנג
יריבים (סדרת טלוויזיה)

**יריבים** (באנגלית: **Rivals**) היא סדרת טלוויזיה קומית שנוצרה עבור דיסני+. זהו עיבוד לרומן באותו שם של ג'ילי קופר משנת 1988. בסדרה מככבים דייוויד טננט, איידן טרנר, קתרין פרקינסון, ליסה מקגריליס, אלכס האסל, אמילי אטאק ודני דייר.

## תקציר העלילה
העלילה מתרחשת במחוז האנגלי הבדיוני רוטשייר. לורד טוני באדינגהם, הבעלים של רשת הטלוויזיה קוריניום הוא יריב מושבע של רופרט קמפבל-בלאק. באדינגהם הוא לורד שנולד למשפחה פשוטה וקיבל את התואר שלו במהלך חייו והוא לכאורה איש משפחה שמתגורר עם אשתו וילדיו, קמפבל-בלאק הוא בן אצולה מזה דורי דורות, גרוש, ילדיו אינם רואים אותו, והוא מעורב באינספור שערוריות שונות.

דקלן אוהרה, כוכב טלוויזיה ב-BBC מקבל הצעה מלורד טוני באדינגהם, הבעלים של חברת הטלוויזיה קוריניום, לעזוב את ה-BBC ולעבור לעבוד אצלו. אוהרה עובר לרוטשייר, שם הוא מתוודע לתושבי האזור האקסצנטרים. במהלך הסדרה, אוהרה מסתכסך עם באדינגהם ומחליט יחד עם קמפבל-בלאק, יריבו המושבע של באדינגהם ו להקים רשת טלוויזיה מתחרה ולהתחרות על הזיכיון.

## צוות השחקנים

## הפקה
באוגוסט 2022, דווח שבדיסני+ מתוכנן עיבוד בן שמונה חלקים לרומן של ג'ילי קופר, יריבים. דומיניק טרידוול-קולינס יהיה בצוות ההפקה והכתיבה, יחד עם לאורה ווייד ככותבת. קופר עצמה יחד עם פליסיטי בלאנט, הסוכנת הספרותית שלה, ישמשו כמפיקות בפועל בתוכנית.

### ליהוק
במרץ 2023 דווח כי לסדרה לוהקו דייוויד טננט, דני דייר, קתרין פרקינסון ואלכס האסל בין השחקנים. באותו חודש נוספו לצוות השחקנים ויקטוריה סמורפיט ואיידן טרנר. במאי 2023 הליהוק הסתיים עם הליהוק של לארה פיק ודייוויד קלדר.

### צילומים
יריבים היא הסדרה הראשונה ששצולמה ב-TBY2, מתקן חדש של אולפני Bottle Yard בהנגרוב, בריסטול. הצילומים התרחשו גם בטטברי, גלוסטרשייר

## הפצה
הסדרה יצאה בבריטניה ובעולם, כולל אוסטרליה, ב-Disney+ ובארצות הברית ב-Hulu ב-18 באוקטובר 2024.

## ביקורת
באתר Rotten Tomatoes הסדרה קיבלה את הציון 94% עם דירוג ממוצע של 7.7/10, בהתבסס על 17 מבקרים. באתר Metacritic הסדרה קיבלה את הציון %84, ציון ממוצע של 12 מבקרים.

## פרסים ומועמדויות

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
אתה זוכר (שיר)

"**אתה זוכר**" הוא שיר בסוגת המוזיקה בחסידית בביצוע הזמרים ישי ריבו ומרדכי בן דוד, שיצא ב-14 בספטמבר 2023.

## רקע וכתיבה
השיר יצא לאור ב-14 בספטמבר 2023, כ"ח באלול ה'תשפ"ג, ערב ראש השנה. מילות השיר לקוחות מהפתיחה לברכת זכרונות בתפילת העמידה של תפילת מוסף בראש השנה. השיר הולחן על ידי הרשי ויינברגר והופק על ידי מאור שושן ודוד איכלביץ'.

## ביצועים
מלבד הביצוע המקורי של בן-דוד וריבו, השיר בוצע בגרסאות כיסוי רבות, בהם שיצאו כסינגלים ובהם כביצוע בהופעות.

## הצלחה
השיר זכה בתואר "שיר השנה" במצעד המוזיקה השנתי של רדיו קול חי מיוזיק, במקום השני בקטגוריה זו במצעדים של אתר המחדש ורדיו קול פליי, ובמקום השלישי במצעדים של אתר כיכר השבת ורדיו קול ברמה.

נכון לספטמבר 2025, מונה הצפיות של השיר באתר יוטיוב עומד על 2.1 מיליון.

## מיקומי שיא

## קישורים חיצוניים
* 

## הערות שוליים

קטגוריה:שירי 2022
קטגוריה:סינגלים מ-2022
קטגוריה:שירי ישי ריבו
קטגוריה:דואטים
קטגוריה:שירים בעברית
קטגוריה:שירים על נוסטלגיה
ג'וזף פנטסיל

**ג'וזף פנטסיל** (באנגלית: **Joseph Paintsil**; נולד ב-1 בפברואר 1998) הוא כדורגלן גנאי המשחק בעמדת הקיצוני בלוס אנג'לס גלאקסי.

## קריירת מועדונים
ב-12 בפברואר 2017 פנטסיל ערך את הופעת הבכורה שלו בקבוצת צעירי טימה. עד לסיום העונה כבש 10 שערים ב-22 משחקי ליגה והיה מלך שערי הקבוצה ומדורג חמישי בליגה כולה.

ב-31 באוגוסט הושאל לפרנצווארוש מליגת העל ההונגרית. ב-9 בספטמבר ערך את הופעת הבכורה שלו בקבוצה בניצחון 2–5 נגד נגד ואשאש בו גם הבקיע את שער הבכורה שלו בקבוצה. ב-2 בדצמבר הבקיע בניצחון נגד וידאוטון. בסיום העונה השער נבחר לשער העונה.

ב-3 ביולי 2018 חתם בגנק מליגת העל הבלגית. בתחילת העונה נפצע והחמיץ את ההתחלה שלה. ב-19 באוגוסט ערך את הופעת הבכורה שלו בקבוצה במשחק הליגה נגד שרלרואה. ב-7 באוקטובר 2018 הבקיע צמד במשחק נגד גנט. עד לסיום העונה, הבקיע רק עוד שער אחד בניצחון 0–3 נגד אנדרלכט במשחק שנערך ב-30 במרץ 2019. לאחר עזיבתו של לאנדרו טרוסארד לברייטון אנד הוב אלביון בסיום העונה, פנטסיל הפך לשחקן הרכב בקבוצה.

ב-10 בספטמבר 2020 הושאל לאנקרגוג'ו מליגת העל הטורקית עד לסיום העונה. 3 ימים לאחר מכן ערך את הופעת הבכורה שלו בקבוצה בהפסד 1–2 לארזורומספור. את העונה סיים עם 11 שערים ב-33 משחקים.

בסיום העונה חזר לגנק. עונת  הייתה עונת השיא שלו במועדון בה כבש 17 שערים ב-36 משחקים כאשר גנק הפסידה את האליפות לרויאל אנטוורפן כאשר טובי אלדרווירלד הבקיע בדקה ה-94 של המשחק.

ב-21 בפברואר 2024 חתם בלוס אנג'לס גלאקסי מה-MLS תמורת 9 מיליון דולר.

## קריירה בינלאומית
ב-25 במאי 2017 ערך את הופעת הבכורה שלו בנבחרת גאנה בתיקו 1-1 נגד . השתתף עם הנבחרת פעמיים בגביע אפריקה לאומות.

## תארים
; גנק
*ליגת העל הבלגית: 
*הסופר קאפ הבלגי: 

## קישורים חיצוניים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:אקרה: כדורגלנים
קטגוריה:כדורגלני פרנצווארוש
קטגוריה:כדורגלני ראסינג גנק
קטגוריה:כדורגלני אנקרגוג'ו
קטגוריה:כדורגלני לוס אנג'לס גלאקסי
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בהונגריה
קטגוריה:ספורטאים גנאים בבלגיה
קטגוריה:ספורטאים זרים בטורקיה
קטגוריה:ספורטאים גנאים בארצות הברית
קטגוריה:גנאים שנולדו ב-1998
עפיף

**עפיף** (בערבית: **عفيف**) הוא שם משפחה.

## הערות שוליים

קטגוריה:שמות משפחה ערביים
I Want You (שיר של בוב דילן)

"**I Want You**" הוא שיר של הזמר-יוצר האמריקאי בוב דילן, שיצא כסינגל ביוני 1966, ומאוחר יותר באותו חודש, באלבום האולפן השביעי שלו, Blonde on Blonde. השיר נכתב על ידי דילן והופק על ידי בוב ג'ונסטון. זה היה השיר האחרון שהוקלט עבור Blonde on Blonde, עם מספר טייקים שהוקלטו בשעות המוקדמות של 10 במרץ 1966. השיר נכלל באלבום Bob Dylan's Greatest Hits, וזכה לקבלת פנים ביקורתית חיובית ברובה, כאשר מספר פרשנים הדגישו את השימוש של דילן בדימויים, אם כי חלק מהמשמעויות מעורפלות.

דילן ביצע את השיר 294 פעמים בהופעות חיות, מהופעת שלו ב-1976 ועד לביצוע האחרון שלו בהופעה חיה ב-2005. השיר הוצג בסגנון של שיר לפידים במהלך סיבוב ההופעות העולמי שלו ב-1978, כפי שנשמע באלבום Bob Dylan at Budokan. דילן גם חזר לשיר ב-1987 בסיבוב הופעות משותף עם הגרייטפול דד; הגרסה שלהם יצאה ב-Dylan & the Dead. הסשנים עבור ההקלטה המקורית ממרץ 1966 יצאו בשלמותן ב-The Bootleg Series Vol. 12: The Cutting Edge 1965–1966 בשנת 2015. הסינגל הגיע למצעדים במספר מדינות; השיר הגיע למקום ה-20 בבילבורד הוט 100, ולמקום ה-16 במצעד הבריטי. הבי-סייד הייתה גרסה חיה של השיר "Just Like Tom Thumb's Blues" שהוקלטה בליברפול, אנגליה בתיאטרון אודיאון במאי 1966.

## רקע והקלטה
הזמר-יוצר האמריקאי בוב דילן החל להתרחק מצליל מוזיקת הפולק העכשווית שאפיין את אלבומיו המוקדמים עם אלבומו הרביעי, Another Side of Bob Dylan. האלבום Bringing It All Back Home משנת 1965 כלל רצועות חשמליות ואקוסטיות, ואחריו יצא האלבום Highway 61 Revisited החשמלי מאוחר יותר באותה שנה. ב-1965 שכר דילן את להקת ה-Hawks כלהקת הליווי שלו להופעות חיות, אך הסשנים לאלבום החדש בניו יורק עם הלהקה לא היו מוצלחים. דילן קיבל הצעה מהמפיק שלו, בוב ג'ונסטון, להעביר את ההקלטות לנאשוויל, טנסי. הוא נסע לנאשוויל בפברואר 1966, עם אל קופר ורובי רוברטסון מהסשנים בניו יורק.

השיר הוקלט באולפני קולומביה A בנאשוויל בשעות המוקדמות של 10 במרץ 1966, החל עם עלות השחר. דילן הדגים את השיר לנגנים המלווים אותו באמצעות גיטרה אקוסטית. לאחר שג'ונסטון הודיע שההקלטות החלו, ואישר את שם השיר עם דילן, שאל הגיטריסט צ'ארלי מקוי על הפתיח של השיר, שלא נקבע; דילן ניגן את מהלך הרמוני של הפתיח, ולאחר שהלהקה ניגנה את הטייק הראשון, הם דנו שוב בעיבוד לפני הטייק השני. היו שלושה טייקים שלמים של "I Want You" ושניים לא שלמים. הטייק האחרון היה המאסטר. גרסה בשם "Take 5b" מסומנת עם "insert, guitar overdub", אם כי כל המוזיקאים המעורבים טוענים שלא היה אוברדאב של גיטרה. זה היה השיר האחרון שהוקלט לאלבומו השביעי של דילן, Blonde on Blonde, והסשן הסתיים בסביבות השעה 7:00 בבוקר.

## משתתפים
השיר נכתב על ידי דילן. הקרדיטים לקוחים מתוך That Thin, Wild Mercury Sound: Dylan, Nashville, and the Making of Blonde on Blonde.

**מוזיקאים**
* בוב דילן - שירה, גיטרה אקוסטית, מפוחית
* צ'ארלי מקוי - גיטרה אקוסטית
* ויין מוס - גיטרה חשמלית
* אל קופר - אורגן
* הרגוס "פיג" רובינס - פסנתר
* או הנרי סטרז'לצקי או ג'ו סאות' - בס חשמלי
* קנת בוטריי - תופים

**טכני**
* בוב ג'ונסטון - מפיק מוזיקלי

## קישורים חיצוניים

## הערות שוליים

קטגוריה:שירי בוב דילן
קטגוריה:שירים באנגלית
קטגוריה:סינגלים בהוצאת קולומביה רקורדס
ג'בראן בסיל

**ג'ובראן ג'רג' בסיל** (בערבית: **جبران جرجي باسيل**; נולד ב-21 ביוני 1970) הוא פוליטיקאי לבנוני נוצרי מארוני, מנהיג מפלגת המרכז-ימין "הזרם הפטריוטי החופשי" משנת 2015 וראש סיעת "לבנון החזקה"  ב משנת 2018. בסיל הוא חתנו (ויועצו הבכיר מ-2005) של נשיא לבנון לשעבר מייסד הזרם הפטריוטי החופשי, מישל עאון.

## ביוגרפיה
בסיל נולד למשפחה נוצרית-מרונית בעיר החוף הצפונית בתרון. רכש השכלה יסודית ואקדמית והוא בעל תואר ראשון ושני בהנדסה אזרחית מהאוניברסיטה האמריקאית בביירות (1992 ו-1993 בהתאמה). והיה חבר במספר ארגוני התנדבות בהם הצלב האדום הלבנוני.

בין השנים 1998 ו-2005 היה בסיל פעיל בתפקידים שונים ב"זרם הפטריוטי החופשי". בשנת 2005 התמודד בבחירות הכלליות על המושב המארוני לפרלמנט מטעם מחוז בתרון, אך לא נבחר. בין השנים 2005 ו-2008 עמד בראש "הזרם הפטריוטי החופשי".

בסיל כיהן כשר התקשורת בממשלתו של פואד סניורה ממאי 2008 עד יוני 2009, ולאחר מכן כשר האנרגיה והמים בממשלתו של סעד חרירי. הוא הפסיד בבחירות הכלליות ב-2009.

לאחר המשבר הפוליטי בינואר 2011 וקריסת ממשלת חרירי (שלטענת בסיל ואחרים כמו חמיו, נכפתה על חרירי בידי הסעודים) כיהן בסיל כשר האנרגיה והמים גם בממשלתו החדשה של נג'יב מיקאתי מיוני 2011, ובתפקיד שר החוץ החל מפברואר 2014.

במהלך כהונתו כשר האנרגיה והמים הבטיח לספק חשמל 24 שעות ביממה. הוא הוביל קמפיין לחיפוש נפט וגז בים התיכון, ולייצור חשמל באמצעות טורבינות צפות מול חופי לבנון על ידי חברה טורקית בשם Karpowership , אך התוכנית לא יצאה לפועל בשל חילוקי דעות פוליטיים מתמשכים בלבנון.

בבחירות הכלליות ב-2018 נבחר לחבר הפרלמנט הלבנוני מטעם מחוז הבחירה צפון 3 .

בסיל הוביל את הפגנות תומכי "הזרם הפטריוטי החופשי" בנובמבר 2019 בדרישה למאבק בשחיתות בפוליטיקה ובמערכת המשפט. אך הואשם בעצמו בשחיתות ובנפוטיזם, האשמות שאותן דחה כקנוניה פוליטית נגדו.

## יחסו לישראל
באסיל נחשב למצדד נוצרי במחנה התומך בחזבאללה השיעי. אך יחסו המוצהר כלפי ארגון הטרור אינו חד-משמעי. ב-2017 עורר סערה ציבורית בלבנון כשאמר בריאיון לערוץ הטלוויזיה אל מיאדין כי ללבנון אין בעיה אידאולוגית עם ישראל וכי היא אינה מתנגדת לכך שישראל תחיה בביטחון. לאחר שהתחוללה סערה ונשמעו קריאות להתפטרותו, טען בסיל כי דבריו הוצאו מהקשרם בתהליך עריכת הריאיון.

באוקטובר 2023, על רקע תחילת מלחמת חרבות ברזל הביע התנגדות לפתיחת חזית נגד ישראל. באפריל 2024 צוטט בסיל כמי שחושש מפני מלחמה מול ישראל במצבה הכלכלי של לבנון באותה עת. למרות זאת, ביולי 2024, לאחר חודשים ממושכים של לחימה במסגרת החזית הצפונית של מלחמת חרבות ברזל, פרסמה סוכנות הידיעות תסנים כי מפלגתו תומכת ומסכימה עם חזבאללה לגבי עימות עצים נגד ישראל

באוקטובר 2024, לאחר פתיחת מבצע חיצי הצפון ובשל תוצאות התפוצצות זימוניות חזבאללה, מבצע סדר חדש ותחילת התמרון הקרקעי הישראלי בלבנון ותבוסתו האפשרית של חזבאללה, שינה בסיל את טעמו ובראיון לרשת אל-ערביה הכריז על סיום הברית של הזרם הפוליטי שבהנהגתו עם חזבאללה וחשש כי ההצטרפות של חזבאללה למערכה הובילה את לבנון לסכנה למלחמת אזרחים..

לבסיל ולאשתו, שנטל מישל עאון, שלושה ילדים. חותנו הוא נשיא לבנון לשעבר מישל עוון, מייסד "הזרם הפטריוטי החופשי".

## קישורים חיצוניים

* 

## הערות שוליים

קטגוריה:שרי החוץ של לבנון
קטגוריה:שרי תקשורת
קטגוריה:שרי אנרגיה
קטגוריה:נוצרים לבנונים
קטגוריה:לבנונים שנולדו ב-1970
ניצחונות קטנים (שיר)

"**ניצחונות קטנים**" הוא סינגל שהוקלט על ידי הזמר הישראלי נתן גושן. את השיר הוציאה ב-26 בספטמבר 2024 חברת התקליטים די-מיוזיק, כסינגל המוביל מתוך אלבומו השישי של גושן, "ניצחונות קטנים".

## רקע וכתיבה
"ניצחונות קטנים" נכתב והולחן על ידי גושן, שגם הפיק אותו מוזיקלית עם שמעון יחיא. השיר מתאר תהליך אישי של שינוי והתבוננות פנימית. הדובר מספר על מאמציו להשתפר ולסגל לעצמו הרגלים חדשים, כשהוא מוותר על תלות במזל ומתחיל לאסוף "ניצחונות קטנים", שבונים את ההצלחה האישית שלו. הוא מודע לכך שעליו לקחת שליטה על רגשותיו ועל חייו, להפסיק את המרדף אחר הישגים חיצוניים ולשאוף למטרות משמעותיות יותר כמו בריאות הנפש.

בחלק השני, הדובר מספר על מציאת שלווה פנימית. הוא בוחר להיות לבד עם ספר במקום לרוץ אחרי העדר, ומשלים עם עצמו ועם "הילד שבתוכו". השיר מדגיש את הכאב הפנימי והמאבקים המנטליים שהדובר חווה, כשהוא מרגיש "זרוק בכלא דמיוני" אך גם מודע לכך שזה חלק מהתהליך שלו להגיע למקום אמיתי בחייו. בסוף, הוא מביע נכונות להשתחרר מתירוצים, להיפתח לחיפוש אמיתי ולשים את לבו "על השולחן".

## הצלחה מסחרית
"ניצחונות קטנים" הושמע רבות בתחנות הרדיו בישראל. הוא הגיע בשיאו למקום השני במצעד הפזמונים השבועי של מדיה פורסט, המבוסס על נתוני איירפליי.

## מיקומי שיא

## הערות שוליים

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:שירים שהופקו על ידי שמעון יחיא
קטגוריה:סינגלים בהוצאת די-מיוזיק
פינלי מקמילן

**פינלי מקמילן** (באנגלית: **Finlay "Fin" MacMillan** נולד ב-16 באפריל 1996) הוא שחקן קולנוע סקוטי.

## קריירה
מקמילן נולד גדל בגובן גלאזגו כבן יחיד לאם סקוטית-אירית ואב צרפתי. לאחר שהוריו התגרשו, הוא התגורר עם אמו ואביו החורג. הוא השתתף בשיעורי משחק כילד, ומאוחר יותר רשמו אותו הוריו לבית הספר התיכון לורדס כי לשיעורי המשחק שלהם היה מוניטין טוב. בנוסף, מקמילן התעניין גם במוזיקה וניגן במנדולינה בלהקת בלוגראס.

מקמילן עשה את הופעת הבכורה שלו במשחק ב-2013 באופרת הסבון הסקוטית *ריבר סיטי*.

בין 2014 ל-2015 הוא הופיע בסדרה העשירית של סדרת הטלוויזיה של ה־BBC "דרך ווטרלו".

בשנת 2016, הוא קיבל את התפקיד הראשון שלו בסרט עלילתי בסרטו של טים ברטון "המעון של מיס פרגרין לילדים משונים.

## פילמוגרפיה
* 2013: ריבר סיטי (סדרת טלוויזיה, 8 פרקים)
* 2014–2015: דרך ווטרלו (סדרת טלוויזיה, 10 פרקים)
* 2016: המעון של מיס פרגרין לילדים משונים
* 2017: "The Dark Mile"
* 2018–2019: Penny on MARS (סדרת טלוויזיה, 18 פרקים)

## קישורים חיצוניים

קטגוריה:סקוטים שנולדו ב-1996
קטגוריה:שחקני קולנוע וטלוויזיה סקוטים
אדוארד רואן פינגן

ממוזער| קברו של אדוארד רואן פינגן
**אדוארד רואן פינגן** (באנגלית: **Edward Rowan Finnegan**; 5 ביוני 1905 – 2 בפברואר 1971) היה עורך דין ופוליטיקאי מאילינוי. הוא כיהן כחבר בית הנבחרים של ארצות הברית מאילינוי מ-1961 עד 1964 וכשופט בבית המשפט המחוזי של מחוז קוק מ-1964 ועד מותו.

## ביוגרפיה
פינגן נולד ב-5 ביוני 1905 בשיקגו, אילינוי ולמד בבתי הספר הפרוכיאליים. הוא סיים את בית הספר התיכון סנט ריטה, ולמד בבית הספר למשפטים של אוניברסיטת לויולה בשיקגו ובאוניברסיטת נורת'ווסטרן. פינגן סיים את לימודיו באוניברסיטת דהפול עם תואר ראשון בשנת 1930. הוא התקבל ללשכת עורכי הדין ב-1931 ועסק בכך בשיקגו.

ב-1939 ביקש פינגן ללא הצלחה את המועמדות הדמוקרטית לשופט בית המשפט העירוני. בשנת 1945, הוא מונה לעוזר פרקליט המדינה של מחוז קוק, וכיהן עד 1956. הוא שימש כעוזר יועץ תאגיד עירוני מ-1956 עד 1957.

בשנת 1960, פינגן נבחר לבית הנבחרים של ארצות הברית מהמחוז ה-12 של אילינוי. לאחר חלוקה מחדש, הוא נבחר מחדש מהמחוז ה-9 ב-1962. הוא כיהן מינואר 1961 עד שהתפטר בדצמבר 1964. פיניגן התמודד במחוז ה-9 שהוגדר לאחרונה ב-1962, משום שסידני ר. ייטס המכהן זכה במועמדות הדמוקרטית לסנאטור האמריקאי. בבחירות הכלליות, ייטס לא הצליח בקמפיין שלו נגד הסנאטור המכהן הרפובליקני אוורט דירקסן.

פינגן קיבל מועמדות לבית הנבחרים האמריקני באפריל 1964. מאוחר יותר באותו חודש, הוא כמעט טבע בזמן ששחה במועדון לייק שור. מציל ביצע החייאה לב-ריאה במשך מספר דקות לפני שחזר להכרה, והוא אושפז למשך מספר ימים.

פיניגן החליט מאוחר יותר ב-1964 שהוא מעדיף לשמש כשופט, בעוד ייטס רצה לחזור לבית הנבחרים האמריקני. באוקטובר 1964 התפטר פינגן מהמועמדות לבית האמריקני. ייטס נבחר כמחליפו וניצח בקלות בבחירות בנובמבר.

פינגן היה מועמד לשופט של בית המשפט המחוזי של מחוז קוק. הוא ניצח בבחירות בנובמבר 1964, ואז התפטר מהקונגרס זמן קצר לפני סיום כהונתו. פינגן כיהן כשופט מדצמבר 1964 ועד מותו.

פיניגן מת בבית חולים בשיקגו, אילינוי ב-2 בפברואר 1971. הוא נקבר בבית הקברות הקתולי של כל הקדושים ובמאוזוליאום בדס פליינס, אילינוי.

## משפחתו
אשתו הראשונה של פינגן, קתרין, נפטרה ב-1961. הם היו הורים לשלוש בנות - שרה, מוירה וקתלין. ב-1964 נישא פינגן לאיריס מקריווי, ששרדה אותו.

## קישורים חיצוניים

* 
* 

קטגוריה:אמריקאים ילידי אילינוי
קטגוריה:שיקגו: אישים
קטגוריה:עורכי דין אמריקאים במאה ה-20
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1905
קטגוריה:אמריקאים שנפטרו ב-1971
בום בום (אלבום)

"**בום בום**" הוא אלבום האולפן השלישי של הזמר הישראלי חיים אל. את האלבום הוציאה בשנת 1996 לאור חברת התקליטים NMC על גבי תקליט וקלטת שמע, לאחר כשנה מפרסום אלבומו הקודם, "הופעה חיה חלק א'".

הוא מונה תשע רצועות, ואורכו עומד על ארבעים וחמש דקות ושלושים שניות. זהו אלבומו הראשון של אל המבוצע כולו בשפה העברית, לאחר שביצירותיו הקודמות שולבה גם השפה הטורקית.

## רשימת רצועות

## קרדיטים

## הערות שוליים

קטגוריה:אלבומי חיים אל
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
תחנת איסקוב

**תחנת איסקוב** היא אחת מהתחנות בקו האדום כחלק מהדנקל, הנמצאת ביפו. מיקומה על שדרות ירושלים, סמוך להצטלבות עם רחובות נסים איסקוב ובת עין. התחנה נמצאת בין תחנת הבעש"ט, 330 מטרים דרומית לה, לתחנת ארליך, 390 מטרים צפונית לה על אותה שדרה. התחנה היא תחנה עילית, ונקראת על שם רחוב נסים איסקוב, אליו היא סמוכה. עוברים בה הקווים R1 (לתחנה המרכזית של פתח תקווה) ו-R2 (לדפו קריית אריה). לכיוון דרום מגיעים שני הקווים אל תחנת הקוממיות.

התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023.

## מיקום
התחנה נמצאת על שדרות ירושלים, רחוב מרכזי ביפו, בחיבורו עם רחובות נסים איסקוב ובת עין. בקרבת התחנה שני נתיב נסיעה אחד לכל כיוון.

מוקדי העניין הקרובים לתחנה הם מרכז קהילתי, שני בתי ספר, שני גני שעשועים וגינה.

בקרבת התחנה תחנת אוטובוס אחת, בה עוברים קווים לתל אביב, חולון, רמת גן, קריית אונו ופתח תקווה.

## ראו גם

* תחבורה בתל אביב ויפו

## קישורים חיצוניים

* תחנת איסקוב באתר הדנקל
* תחנת איסקוב באתר נת"ע
* תחנת איסקוב באתר פרויקט תל אביב

## הערות שוליים

קטגוריה:יפו: מבנים
קטגוריה:יפו: תחבורה
איסקוב
מלבין קפה

250px|ממוזער|שמאל|אריזה המכילה מלבין קפה נוזלי בכמות המתאימה לכוס שתייה אחת
**מלבין קפה** (באנגלית: **Coffee Creamer**) הוא מוצר נוזלי או אבקתי המשמש להחלפת חלב או שמנת כתוסף לקפה, תה, שוקו חם, משקאות ומאכלים אחרים. רוב המלבינים אינם מכילים לקטוז ולכן בדרך כלל מתוארים כמוצרים שאינם מוצרי חלב, אך רבים מהם מכילים קזאין, חלבון שמקורו בחלב.

מלבין המשווק באבקה לא צריך להישמר בקירור וניתן לאחסן אותו במקומות שאין בהם מקרר. מלבינים נוזליים צריכים להיות מכוסים היטב ולהישמר בקירור לאחר הפתיחה. חלק מהמלבינים מכילים ממתיקים וחומרי טעם כגון וניל, אגוזי לוז או אייריש קרים. כמו במוצרי מזון מעובדים אחרים גם למלבינים גרסאות דלות קלוריות ודלות שומן.

כדי לחקות את תחושת הפה של שומני חלב, לעיתים קרובות מכיל המלבין שמנים צמחיים מוקשים. מרכיבים נפוצים נוספים כוללים סירופ תירס מוצק וממתיקים או חומרי טעם וריח אחרים וכן סודיום קזינט, נגזרת חלבון חלב (מקזאין) שאינו מכיל לקטוז.

## סיווג
בשל השימוש בנגזרת חלב יש המסווגים מלבינים אלה כמוצרי חלב לכל דבר ועניין.
* טבעונות - מלבין עשוי להיחשב "מוצר מן החי" ובהתאם עשויים טבעונים להימנע משימוש בו.
* כשרות - יהודים שומרי מצוות יתייחסו אליו כאל מוצר "חלבי".
* אלרגיה לחלב - מלבין עשוי להכיל חלבון חלב ועלול להוביל לתגובה אצל הסובלים מאלרגיה כזו.

מנהל המזון והתרופות האמריקאי (FDA) קבע שמוצרים עם נתרן קזינט עשויים להכיל רמות נמוכות של לקטוז, אך עבור מנה רגילה הכמויות קטנות מכדי לעורר תופעות של אי-סבילות ללקטוז.

## היסטוריה

בין השנים 1943 ל-1945 ערך הולטון דיימונד מחברת "Rich" ניסויים בהתגבשות ג'ל של חלבון סויה להכנת "קרם סויה" שלא יצור קרום כשהוא מעורבב עם קפה. בשנת 1946 פיתח דיימונד יחד עם פרנק ס. מיטשל עבור החברה תחליף קצפת ללא חלב. מיטשל פיתח גם מלבין קפה בשם Perx שזכה להצלחה מסחרית.

בשנת 1950, מלווין מורס ודיק בורן מ-Presto Foods פיתחו את "Mocha Mix Coffee Creamer", שהיה המלבין המסחרי הראשון שהכיל את המונח "מלבין קפה". מלבין מסחרי בצורת אבקה מוקדם נוסף היה "Pream", ששווק לראשונה בשנת 1952 והיה עשוי משמנת וסוכר מיובשים. הוא לא התמוסס בקלות בגלל החלבון שבחלב.

ב-1958, פיתחה חברת "Carnation" מוצר שהתמוסס בקלות בנוזל חם מכיוון שרוב שומן החלב הוחלף בשמן צמחי. המוצר החדש שווק תחת התווית Carnation עם שם המותג "Coffee-Mate" ויצא ב-1961, זמן קצר לאחר ההשקה המסחרית של "CoffeeRich" של "Rich". ב-1963 השיקה חברת "Borden" את המוצר שלה, "Cremora".

## ראו גם
* חלב צמחי

## קישורים חיצוניים

## הערות שוליים

קטגוריה:אבקות מזון
קטגוריה:תחליף חלב
קטגוריה:קפה
קטגוריה:ארצות הברית: המצאות
הופעה חיה חלק א'

"**הופעה חיה חלק א**'" הוא אלבום ההופעה הראשון של הזמר הישראלי חיים אל. את האלבום הוציאה ב-4 באפריל 1995 לאור חברת התקליטים NMC על גבי תקליט וקלטת שמע, לאחר כשלוש שנים מפרסום אלבומו הקודם, "יום הנשים".

הוא מונה 12 רצועות, ואורכו עומד על חמישים וארבע דקות וארבעים שניות. בניגוד לאלבומו הקודם, כל השירים מבוצעים בעברית, למעט שתי הרצועות האחרונות, "יה-ליל יה-ליל" ו"יוק יוק", שמושרות בטורקית.

## רשימת רצועות

## קרדיטים

## הערות שוליים

קטגוריה:אלבומי חיים אל
קטגוריה:אלבומי הופעה בעברית